भारत के स्वास्थय और परिवार कल्याण मंत्री अंबुमणि रामदोस का कहना है २ अक्टूबर से भारत के समस्त सार्वजानिक स्थानों पर धुम्रपान प्रतिबंधित हो जायेंगे। क्या वास्तव में ऐसा हो पायेगा यह कहना शायद थोड़ा मुश्किल है। इस सम्बन्ध में उत्तर प्रदेश के चिकित्सा सेवा निदेशक, श्री प्यारे मोहन का कहना है की " सिर्फ़ अधिनियमों मात्र से ही सार्वजानिक स्थानों पर धुम्रपान को प्रतिबंधित नही किया जा सकता है इसके लिए समाज के प्रत्येक व्यक्ति को जिम्मेदारी लेनी होगी और ऐसे लोगों को स्वस्थ्य समाज के प्रति जिम्मेदार करना होगा जो सार्वजानिक स्थानों पर धुम्रपान करते हैं और न केवल अपने स्वाय्थ्य को बल्कि दुसरे के स्वास्थय को भी नुक्सान पहुंचाते हैं। उत्तर प्रदेश देश का सबसे ज्यादा जनसँख्या वाला प्रदेश होने के वजह से यहाँ तम्बाकू द्वारा प्रभावित लोगों की संख्या काफी अधिक हो सकती हैं"। वैश्विक स्तर पर धुम्रपान को रोकने की लिए हमें न केवल तम्बाकू कंपनियों पर प्रतिबन्ध लगाने की जरूरत है बल्कि तम्बाकू नियंत्रण के लिए बनी वश्विक संधि और रास्ट्रीय स्तर पर बने अधिनियमों को भी प्रभावकारी करने की जरूरत है।